Fatum-Nyíregyháza - Érvényesült a papírforma
Talán nem illik ilyet leírni, az igazság mégis az: nem ez volt a Fatum-Nyíregyháza élvonalbeli női csapata számára a szezon legfontosabb mérkőzése.
Nem is kockáztatott feleslegesen a nyírségi stáb: a kulcsemberek közül, a két makacs sérüléssel bajlódó légiós, a brazil Ribeiro és a venezuelai Valdez kihagyta a fővárosi túrát. Ugyanakkor nekik is lesz még alkalmuk domborítani a Vasas ellen. Az alapszakaszt a hátralévő eredményektől függetlenül már biztosan a hetedik helyen záró Kőhalmi-gárda éppen a tabellán második angyalföldiekkel találkozik a rájátszás nyitányán – ez, persze még odébb van. Szerdán pedig érvényesült a papírforma, nyert az esélyes házigazda. KM Vasas–Fatum-Nyíregyháza 3:0 (18, 23, 15) Folyondár utca, 200 néző, v.: Vári P., Kiss Z Nyíregyháza: Genesis, Kovács E., Vén E., Kioseva Sikos P., Ramdin. Csere: Tóth F. (liberó), Ilyés B., Sitku T., Kundrák E., Andrejkovics A. Edző: Kőhalmi Richárd. Mesterszemmel Kőhalmi Richárd: – Helyenként jól játszottunk, de számomra érthetetlen módon nagy hullámvölgyek jellemezték teljesítményünket.